Dubužis (Zarasų r.)
55°45′12″š. pl. 25°57′52″r. ilg.﻿ / ﻿55.7533°š. pl. 25.9644°r. ilg.﻿ / 55.7533; 25.9644 Dubužis – ežeras šiaurės rytų Lietuvoje, Zarasų rajone, apie 10 km į pietvakarius nuo Imbrado. Ežeras ovalo formos, ilgis iš pietvakarių į šiaurės rytus – 0,17 km, plotis – iki 0,13 km. Altitudė 133,6 m. Šiaurinis ir rytinis krantai aukšti, pietinis – žemas ir pelkėtas. Pakrantės daugiausia apaugę medžiais ir krūmais, vietomis plyti kalvotos pievos. Prateka upelis link Juškų upelio intako Kiaulinio. Į pietus stūkso Varniškių piliakalnis.